**Universitatea Tehnică “Gheorghe Asachi” din Iași Partener Practică**

**Facultatea de Automatică și Calculatoare** ....................................................................

**Nr. Nr.**

**CONVENȚIE-CADRU**

**privind efectuarea stagiului de practică**

 **în cadrul programelor de studii universitare**

 Prezenta convenție-cadru se încheie între:

**1**. **Facultatea de Automatică si Calculatoare**, cu sediul în Iași, str. prof. dr. doc. Dimitrie Mangeron nr. 27, tel./ fax 0232231343, reprezentată de Decan, prof. univ. dr. ing. Vasile Ion Manta, în calitate de **Organizator de practică,** denumită astfel în continuare în cuprinsul Convenției

și

**2. Societatea comercială, instituția centrală sau locală, persoana juridică**

**.......................**, cu sediul în .........., tel. ......, fax ......, reprezentată prin ......., în calitate de **Partener de practică,** denumită astfel în continuare în cuprinsul Convenției.

**Art. 1. Obiectul convenției-cadru**

 (1) Convenția stabilește cadrul în care se organizează și se desfășoară stagiul de practică, modalitățile de derulare și conținutul acestuia, în vederea consolidării cunoștințelor teoretice și pentru formarea abilităților practicantului, pentru aplicarea lor în concordanță cu specializarea studiilor universitare la care este înscris.

 (2) Stagiul de practică este realizat de practicant în vederea dobândirii competențelor profesionale menționate în portofoliul de practică.

 (3) Tema stagiului de practică este ....................................................................................................

**Art. 2. Statutul practicantului**

(1) Practicantul rămâne, pe toată durata stagiului de pregătire practică, student al instituției de învățământ superior, cu toate consecințele ce decurg din aceasta.

(2) Pe perioada de practică, **Partenerul de practică** îi poate angaja pe practicanți pe baza unui contract de muncă pe durata determinată, conform legislației în vigoare, cu condiția respectării prevederilor din prezenta Convenție-cadru.

 **Art. 3. Durata, perioada și programul desfășurării stagiului de practică**

 (1) Această convenție-cadru se încheie pentru desfășurarea stagiului de practică aferent anului universitar 2018-2019.

(2) Perioada desfășurării stagiului de practică și programul de practică se stabilesc, de comun acord, de reprezentanții autorizați ai celor două părți.

 (3) Stagiul de practică va avea durata minimă de 156 de ore.

 (4) Stagiul de practică pentru anul universitar 2018 - 2019 se poate desfășura pe parcursul întregului an universitar (fără a se suprapune peste programul didactic) sau compact între 24 iunie 2019 și 15 septembrie 2019 (intervalul exact de desfășurare a practicii va fi stabilit de comun acord de **Practicant** și **Partenerul de practică**).

**Art. 4.** **Responsabilitățile Organizatorului de practică**

 (1) **Organizatorul de practică** desemnează un cadru didactic supervizor, responsabil cu planificarea, organizarea și supravegherea desfășurării pregătirii practice. Cadrul didactic supervizor, împreună cu tutorele desemnat de **Partenerul de practică**, stabilesc tematica de practică și competențele profesionale care fac obiectul stagiului de pregătire practică.

 (2) În cazul în care derularea stagiului de pregătire practică nu este conformă cu angajamentele luate de către partenerul de practică în cadrul prezentei convenții, **Organizatorul de practică** poate decide întreruperea stagiului de pregătire practică, după informarea prealabilă a **Partenerului de practică**.

(3) În urma desfășurării cu succes a stagiului de practică, **Organizatorul de practică** va acorda practicantului numărul de credite alocate disciplinei Practică, în conformitate cu Planul de învățământ pentru anul universitar respectiv.

**Art. 5. Responsabilitățile partenerului de practică**

(1) **Partenerul de practică** va stabili pentru stagiul de practică un tutore selectat dintre salariații proprii.

(2) În cazul nerespectării obligațiilor de către practicant, tutorele va contacta cadrul didactic supervizor în vederea luării măsurilor care se impun.

(3) Înainte de începerea stagiului de practică, **Partenerul de practică** are obligația de a face practicantului instructajul cu privire la normele de securitate și sănătate în muncă, în conformitate cu legislația în vigoare. **Partenerul de practică** va lua măsurile necesare pentru securitatea și sănătatea în muncă a practicantului, precum și pentru comunicarea regulilor de prevenire asupra riscurilor profesionale.

**Art. 6. Responsabilitățile practicantului**

(1) Practicantul are obligația ca pe durata derulării stagiului de practică să respecte programul de lucru stabilit și să execute activitățile specificate de tutore, în condițiile respectării cadrului legal cu privire la volumul și dificultatea acestora.

(2) Pe durata stagiului, practicantul respectă regulamentul de ordine interioară al **Partenerului de practică** și disciplina la locul de desfășurare a stagiului de practică. În caz de nerespectare a acestora, conducerea **Partenerului de practică** va putea decide întrerupere disciplinară a stagiului de practică și va informa conducerea **Organizatorului de practică**.

(3) Practicantul are obligația de a respecta normele de securitate și sănătate în muncă.

(4) Practicantul se angajează să nu folosească informații considerate confidențiale decât cu acordul **Partenerului de practică**.

**Art. 7. Evaluarea activității studentului practicant**

(1) **Partenerul de practică** va monitoriza activitatea practicantului, iar la sfârșitul perioadei de practică tutorele elaborează un raport care va cuprinde: perioada în care s-a desfășurat stagiul, numărul total de ore de practică efectuate și evaluarea nivelului de dobândire a competențelor de către practicant. Rezultatul acestei evaluări va sta la baza notării practicantului de către cadrul didactic supervizor.

(2) Pentru evaluarea stagiului de practică, practicantul are obligația de a prezenta **Organizatorului de practică** un caiet de practică. În acest caiet vor fi menționate toate activitățile desfășurate de practicant în perioada stagiului de practică și va fi avizat de către **Tutore**.

(3) La cererea **Organizatorului de practică**, **Partenerul de practică** va furniza informații suplimentare despre activitatea practicanților; de asemenea, va permite accesul cadrului didactic supervizor pentru monitorizarea activităților desfășurate de practicanți în cadrul stagiilor de practică.

**Art. 8 Termene și condiții**

(1) Această Convenție-cadru poate fi modificată doar cu acordul ambelor părți.

(2) Convenția-cadru de practică poate fi reziliată de părțile semnatare cu preaviz de 60 de zile.

(3) **Organizatorul de practică** nu-și asumă responsabilitatea pentru eventualele daune provocate de practicanți la sediul **Partenerului de practică**.

(4) **Organizatorul de practică** nu va revendica eventualele drepturi de proprietate intelectuală rezultate din activitatea desfășurată de practicant în cadrul stagiului de practică la sediul **Partenerului de practică**.

**Art. 9. Persoanele desemnate de Organizatorul de practică și Partenerul de practică**

 (1) Cadre didactice supervizoare, responsabile din partea **Organizatorului de practică**:

conf. dr. ing. Andrei Stan

ș.l. dr. ing. Florin Ostafi

(2) Tutore, responsabil din partea **Partenerului de practică**:

...........................

Prezenta convenție s-a încheiat azi, .............. 2019 în 2 (două) exemplare originale, câte unul pentru fiecare parte.

**ORGANIZATOR DE PRACTICĂ PARTENER DE PRACTICĂ**

**Decan,**

**Prof. dr. ing. Vasile Ion Manta**

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Organizator de practică, Partener de practică,**

**Facultatea de Automatică și Calculatoare Iași ...........................................................................**

**Nr. ................................................................. Nr.........................................................**

**ANEXA**

**la Convenția-cadru privind efectuarea stagiului de practică**

 **în cadrul programelor de studii universitare de licență**

Componența grupei ce va desfașura activitatea de practică

în cadrul companiei ......

În conformitate cu convenția de practică Nr. \_\_\_\_\_\_\_\_\_ din ..........................., se stabilește că următorii studenți vor realiza stagiul de practică în cadrul companiei .......................:

1.

2.

3.

4.

Cu respectarea tuturor prevederilor convenției de practică.

**ORGANIZATOR DE PRACTICĂ PARTENER DE PRACTICĂ**

**Decan, Director,**

**Prof.dr.ing. Vasile Ion Manta**

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_